钦定古今图书集成/明伦汇编/氏族典/第128卷 > 陈瓒
## 钦定古今图书集成/明伦汇编/氏族典/第128卷 > 陈瓒

按《明外史魏时亮传》：“初，时亮与高拱相构，时亮与朝
臣攻去拱。已而拱复入考察言官，排异己者，时亮及
陈瓒、张槚皆被斥。瓒字廷祼，常熟人。嘉靖三十五年
进士，授江西永丰知县，治最，擢刑科给事中，劾罢严
嵩党王材、唐汝楫。迁左给事中，请录建言废斥者。帝
震怒，杖六十，除名。隆庆元年，起官吏科，请恤杨最、杨”
爵、罗洪先、杨继盛，而诛奸党之杀沈炼者。帝皆可之，
擢太常少卿。高拱恶瓒，为徐阶所引。瓒已移疾归，竟
坐浮躁，谪洛川丞，不赴。万历中，累官刑部左侍郎。卒
官。赠右都御史，谥《庄靖》。